
1.	NAMEN IN UPORABA
Teleskopska motorna žaga se uporablja izključno za obrezovanje vej dreves. V principu deluje zelo podobno kot motorna žaga, le da ima teleskopska motorna žaga dodaten ročaj, ki omogoča obrezovanje višjih vej.

2.	NEVARNOSTI PRI DELU
Teleskopska motorna žaga lahko ogroža varnost strojnika in varnost delavcev v neposredni okolici. Nevarnosti predstavljajo nezavarovani vrteči in gibljivi deli, predvsem veriga žage, ki lahko povzroči hude vreznine in raztrganine, v hujših primerih trajno invalidnost ali celo smrt. Vroči deli izpušne cevi lahko povzročijo opekline. Pri daljšem upravljanju žage lahko pride do okvare sluha. 

3.	PRED UPORABO
· pred uporabo teleskopske motorne žage moramo opraviti vizualni pregled in ugotoviti brezhibnost žage, predvsem stanje verige, gibljivih delov in varovalnih naprav, 
· pred zagonom moramo preveriti nivo olja in količino goriva in odstraniti ščitnik verige,
· potrebno je paziti, da se veriga neposredno pred zagonom ne dotika ničesar in da ni v njeni bližini nobenih predmetov, ki bi lahko po naključju prišli v stik z njo,
· potrebno je upoštevati vse varnostne ukrepe, da preprečimo najmanjšo nevarnost, ki bi lahko privedla do nezgode pri delu.

4.	MED UPORABO
-	v območju dosega žage, predvsem pa pod vejami, ki jih žagamo, ne sme biti nikogar, 
- paziti moramo, da se veriga med žaganjem ne zatika in da nanjo ne pritiskamo s preveliko silo,
- potrebno je paziti, da nam žaga zaradi nepričakovanih sunkov med žaganjem nenadzorovano ne pobegne,
- paziti je potrebno, da veja, ki jo žagamo, ne pade v nepredvideno smer, kjer bi lahko poškodovala ljudi ali predmete v bližini,
-	med delovanjem se žage ne sme odlagati, v kolikor jo, jo moramo predhodno izklopiti in postaviti na stran,
- med uporabo žage ne smemo popravljati, dolivati goriva, mazati ipd. ,
-	po končanem žaganju je potrebno žago izklopiti in ponovno namestiti ščitnik verige.

5.	VZDRŽEVANJE, ČIŠČENJE IN PREGLEDOVANJE
Pri vseh delih na teleskopski motorni žagi je potrebno ugasniti motor. Pri servisiranju in vzdrževanju je potrebno upoštevati navodila proizvajalca. Predvsem je potrebno redno vzdrževanje verige. Med transportom žage mora biti vedno nameščen ščitnik verige. Kadar žaga dlje časa miruje, jo je potrebno pred uporabo temeljito pregledati, ob zagonu pa nekaj časa utekati.

6.	OSEBNA ZAŠČITNA SREDSTVA
Pri delu je obvezna uporaba zaščitnih rokavic, čelade z glušniki in vizirjem, delovne obleke in zaščitnih čevljev.

